
ΤΕΥΧΟΣ ΔΕΥΤΕΡΟ 


Αρ 


. Φύλλου 352 


ΑΠΟΦΑΣΕΙΣ 

Αριθμ. οικ. 368 

Άδειες διαμονής πολιτών τρίτων χωρών, οι οποί¬ 
οι εισέρχονται στην Ελλάδα για φοίτηση σε Σχο¬ 
λές Εκπαίδευσης χειριστών, μηχανικών και μελών 
πληρώματος θαλάμου επιβατών αεροσκαφών, 
οι οποίες λειτουργούν με έγκριση της Υπηρεσί¬ 
ας Πολιτικής Αεροπορίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΕΞΩΤΕΡΙΚΩΝ - ΥΠΟΔΟΜΩΝ ΚΑΙ ΜΕΤΑΦΟΡΩΝ - 
ΜΕΤΑΝΑΣΤΕΥΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α)Τωνπαρ.1,9 και 10 του άρθρου 136 του ν.4251/2014 
«Κώδικας Μετανάστευσης και Κοινωνικής Ένταξης και 
λοιπές διατάξεις» (Α' 80). 

β)Του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα (Α'98). 

γ)Του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α'208). 

δ) Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

2. Την αριθμ. Υ186/11.11.2016 απόφαση του Πρωθυ¬ 
πουργού (Β'3671) «Ανάθεση αρμοδιοτήτων στον Ανα¬ 
πληρωτή Υπουργό Εσωτερικών, ΝικόλαοΤόσκα». 

3. Την αριθ. Υ213/2016 απόφαση του Πρωθυπουργού 
(Β'3955) «Ανάθεση αρμοδιοτήτων στην Αναπληρώτρια 
Υπουργό Εργασίας, Κοινωνικής Ασφάλισης και Κοινωνι¬ 
κής Αλληλεγγύης Ουρανία Αντωνοπούλου». 

4. Την αριθ. 18686/2.6.2017 κοινή απόφαση του Πρω¬ 
θυπουργού και του Υπουργού Μεταναστευτικής Πολιτι¬ 
κής (Β' 1998) «Ανάθεση αρμοδιοτήτων στον Υφυπουργό 
Μεταναστευτικής Πολιτικής, Ιωάννη Μπαλάφα». 


5.Το γεγονός ότι από τις διατάξειςτης παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

ΚΕΦΑΛΑΙΟ Α' 

Είσοδος και διαμονή για μακρόχρονη 
εκπαίδευση 

Άρθρο 1 

Διαδικασία και προϋποθέσεις 
χορήγησης άδειας διαμονής 

1. Επιτρέπεται η είσοδος και διαμονή πολιτών τρίτων 
χωρών, οι οποίοι έχουν γίνει δεκτοί για φοίτηση σε Σχο¬ 
λές Εκπαίδευσης, στις οποίες λειτουργούν Τμήματα για 
την εκπαίδευση χειριστών, μηχανικών και μελών πλη¬ 
ρώματος θαλάμου επιβατών αεροσκαφών, οι οποίες 
λειτουργούν με έγκριση της Υπηρεσίας Πολιτικής Αερο¬ 
πορίας, εφόσον η διάρκεια της εκπαίδευσης υπερβαίνει 
τους έξι μήνες. 

2. Στους πολίτες τρίτων χωρών που έχουν λάβει εθνική 
θεώρηση εισόδου (τύπου Ω) για τον ανωτέρω σκοπό 
χορηγείται άδεια διαμονής με απόφαση του Συντονιστή 
της Αποκεντρωμένης Διοίκησης. Η αίτηση για χορήγηση 
ή ανανέωση της άδειας διαμονής κατατίθεται στην υπη¬ 
ρεσία Αλλοδαπών και Μετανάστευσης της Αποκεντρω¬ 
μένης Διοίκησης του τόπου διαμονής του αιτούντος. 

3. Η διάρκεια της άδειας διαμονής ορίζεται για χρονικό 
διάστημα έωςτριάνταέξι (36) μήνες αναλόγωςτου προ¬ 
γράμματος σπουδών. Η χρονική διάρκεια προκύπτει από 
σχετική βεβαίωση της Σχολής Εκπαίδευσης, θεωρημένη 
από την Υπηρεσία Πολιτικής Αεροπορίας. Στην περίπτω¬ 
ση χορήγησης άδειας διαμονής για μικρότερη χρονική 
περίοδο, η άδεια διαμονής δύναται να ανανεωθεί υπό 
τους ίδιους όρους έως τη συμπλήρωση του ανώτατου 
συνολικού χρονικού ορίου των τριάντα έξι μηνών. 

4. Σε περίπτωση αναιτιολόγητης διακοπής της φοίτη¬ 
σης, η κατά περίπτωση Σχολή Εκπαίδευσης ενημερώνει 
αμελλητί, αφενός την αρμόδια Αεροπορική Αρχή του 
Αερολιμένα πτητικών δραστηριοτήτων, αφετέρου την 
αρμόδια υπηρεσία Αλλοδαπών και Μετανάστευσης της 
οικείας Αποκεντρωμένης Διοίκησης, προκειμένου η τε¬ 
λευταία να προβεί στην ανάκληση της άδειας διαμονής ή 
στην απόρριψη του αιτήματος χορήγησης ή ανανέωσης 
κατά περίπτωση. 

5. Δεν επιτρέπεται αλλαγή σκοπού για τους κατόχους 
αδειών διαμονής που χορηγούνται βάσει της παρούσας 
απόφασης. 

Άρθρο 2 

Δικαιολογητικά για την εθνική θεώρηση εισόδου 
(τύπου ϋ) για μακρόχρονη εκπαίδευση 

Καθορίζουμε πέραν των γενικών δικαιολογητικών, 
όπως αυτά ισχύουν κάθε φορά, σύμφωνα με την υπ' 
αριθμ. Φ3497.3/ΑΠ24245/28.5.2014 απόφαση του 
Υπουργού Εξωτερικών [ΑΊ 820], τα απαιτούμενα ειδι¬ 
κά δικαιολογητικά για τη χορήγηση εθνικής θεώρησης 
εισόδου (τύπου ϋ) για μακρόχρονη εκπαίδευση, ως κα¬ 
τωτέρω: 

α) Θεωρημένο αντίγραφο από την Υπηρεσία Πολιτικής 
Αεροπορίας της απόφασης έγκρισης λειτουργίας της 
Σχολής Εκπαίδευσης, στην οποία επιθυμεί να φοιτήσει 
ο πολίτης τρίτης χώρας. 

β) Βεβαίωση της Σχολής Εκπαίδευσης, από την οποία 
προκύπτει η διάρκεια της εκπαίδευσης, η ημερομηνία 
έναρξης εκάστου προγράμματος σπουδών και το ύψος 
των συνολικών διδάκτρων. 

γ) Βεβαίωση της Σχολής Εκπαίδευσης ότι ο υποψήφιος 
σπουδαστής πληροί τις προϋποθέσεις για να γίνει δεκτός 
από εκάστη Σχολή. 

δ) Βιογραφικό σημείωμα (ςυΐΎίςυΙυιη νίΐθθ) του υπο¬ 
ψήφιου σπουδαστή, καθώς και του προσώπου που τυ¬ 
χόν αναλαμβάνει τα έξοδα σπουδών και διαβίωσης του 
υποψηφίου σπουδαστή στην Ελλάδα, καθώς και κάθε 
σχετικό αποδεικτικό στοιχείο (βεβαιώσεις ετησίων απο¬ 
δοχών ή εξάμηνη κίνηση τραπεζικών λογαριασμών κ.α.) 

Οι ελληνικές διπλωματικές ή έμμισθες Προξενικές 
Αρχές πριν την έκδοση της εθνικής θεώρησης εισόδου, 
αποστέλλουν, άμεσα, τις αιτήσεις των πολιτών τρίτων 
χωρών στις αρμόδιες υπηρεσίες για τον απαραίτητο 
έλεγχο ασφαλείας, οι οποίες γνωμοδοτούν σχετικά, προς 
τις αρμόδιες Προξενικές Αρχές. 

Οι εν λόγω αιτήσεις των πολιτών τρίτων χωρών πρέπει 
να έχουν υποβληθεί το αργότερο έξι (6) μήνες πριν από 
την έναρξη εκάστου προγράμματος σπουδών. 

ε) Μετά την ολοκλήρωση του ελέγχου ασφάλειας και 
πριν από την έκδοση της θεώρησης εισόδου, η αρμόδια 
ελληνική διπλωματική ή έμμισθη Προξενική Αρχή καλεί 
τον υποψήφιο σπουδαστή να προσκομίσει κυρωμένο 
αντίγραφο εξοφλητικής απόδειξης του 1/3 του συνολι¬ 
κού ύψους των διδάκτρων. 

Άρθρο 3 

Δικαιολογητικά για τη χορήγηση 
άδειας διαμονής 

1. Καθορίζουμε τα απαιτούμενα δικαιολογητικά για τη 
χορήγηση της άδειας διαμονής ως κατωτέρω: 

α) Έντυπο αίτησης, 

β) τέσσερις (4) έγχρωμες πρόσφατες φωτογραφίες σε 
φυσική μορφή, οι τεχνικές προδιαγραφές των οποίων 
είναι ίδιες με αυτές των διαβατηρίων, όπως κάθε φορά 
ισχύουν, καθώς και σε ψηφιακή μορφή σε οπτικό δίσκο 
αποθήκευσης (0ϋ) σε μορφή γραφικών ϋΡΕ02000, 


γ) επικυρωμένο αντίγραφο ισχύοντος διαβατηρίου ή 
ταξιδιωτικού εγγράφου αναγνωρισμένου από την χώρα 
μας με την προβλεπόμενη εθνική θεώρηση εισόδου. 
Στην περίπτωση που ο τόπος γέννησης του αιτούντος 
δεν αναγράφεται στο διαβατήριο, ο αϊτών οφείλει να 
προσκομίσει επίσημο δημόσιο έγγραφο της χώρας γέν¬ 
νησης ή προέλευσης του από το οποίο να προκύπτει 
σαφώς ο τόπος γέννησής του. 

δ) παράβολο με τη μορφή ηλεκτρονικού παράβο¬ 
λου σύμφωνα με τις διατάξεις του άρθρου 132 του 
ν. 4251/2014, καθώς και τέλος κόστους εκτύπωσης του 
αυτοτελούς εγγράφου (κάρτα) ύψους 16 ευρώ. 

ε) θεωρημένο αντίγραφο από την Υπηρεσία Πολιτικής 
Αεροπορίας της απόφασης έγκρισης λειτουργίας της 
Σχολής Εκπαίδευσης, στην οποία έχει εγγράφει ο πολίτης 
τρίτης χώρας, 

στ) βεβαίωση της Σχολής Εκπαίδευσης, από την οποία 
θα προκύπτει η διάρκεια της εκπαίδευσης του συγκε¬ 
κριμένου προγράμματος σπουδών, το ύψος των συνο¬ 
λικών διδάκτρων και απόδειξη για την καταβολή από 
τον αιτούντα ποσού ίσου, τουλάχιστον, με το ένα τρίτο 
(1/3) αυτών και 

ζ) βεβαίωση ότι έχει υποβληθεί αίτηση σε ιδιωτικό 
ασφαλιστικό φορέα για την κάλυψη εξόδων νοσηλεί¬ 
ας, ιατροφαρμακευτικής περίθαλψης και εργατικού 
ατυχήματος, όπως οι σχετικές καλύψεις προβλέπονται 
στην απόφαση που εκδίδεται κατ' εξουσιοδότηση των 
διατάξεων της παρ. 3 του άρθρου 136 του ν.4251/2014. 

2. Καθορίζουμε τα απαιτούμενα δικαιολογητικά για την 
ανανέωση της άδειας διαμονής ως κατωτέρω: 

α) Επικυρωμένο αντίγραφο ισχύοντος διαβατηρίου ή 
ταξιδιωτικού εγγράφου, αναγνωρισμένου από την χώρα 
μας, 

β) πρόσφατη βεβαίωση της Σχολής Εκπαίδευσης, θε¬ 
ωρημένη από την Υπηρεσία Πολιτικής Αεροπορίας, ότι 
εξακολουθεί η φοίτηση, 

γ) ασφαλιστήριο συμβόλαιο ιδιωτικού ασφαλιστικού 
φορέα για την κάλυψη εξόδων νοσηλείας, ιατροφαρμα¬ 
κευτικής περίθαλψης και εργατικού ατυχήματος, όπως 
οι σχετικές καλύψεις προβλέπονται στην απόφαση που 
εκδίδεται κατ' εξουσιοδότηση των διατάξεων της παρ. 
3 του άρθρου 136 του ν.4251/2014 και 
δ) παράβολο με τη μορφή ηλεκτρονικού παράβο¬ 
λου σύμφωνα με τις διατάξεις του άρθρου 132 του 
ν. 4251/2014, καθώς και τέλος κόστους εκτύπωσης του 
αυτοτελούς εγγράφου (κάρτα) ύψους 16 ευρώ. 

Η κατά περίπτωση υπηρεσία Αλλοδαπών και Μετανά¬ 
στευσης της Αποκεντρωμένης Διοίκησης, πριν την ανα¬ 
νέωση της άδειας διαμονής, αποστέλλει άμεσα ερώτη¬ 
μα στις αρμόδιες υπηρεσίες για τον απαραίτητο έλεγχο 
ασφαλείας, οι οποίες γνωμοδοτούν σχετικά. 

Άρθρο 4 

Μεταβατική διάταξη 

Άδειες διαμονής που έχουν εκδοθεί με τη με αριθμό 
49122/30.9.2014 (ΦΕΚ Β'2657) κοινή υπουργική από¬ 
φαση συνεχίζουν να ισχύουν μέχρι τη λήξη τους. Επί¬ 
σης, άδειες διαμονής που έχουν εκδοθεί σύμφωνα με 

την ανωτέρω κοινή υπουργική απόφαση δύνανται να 
ανανεωθούν σύμφωνα με τις διατάξεις της παρούσας 
έως την συμπλήρωση του ανώτατου συνολικού χρονικού 
ορίου των τριάντα έξι (36) μηνών. Αιτήσεις χορήγησης ή 
ανανέωσης άδειας διαμονής που έχουν κατατεθεί βάσει 
της ίδιας κοινής υπουργικής απόφασης και εκκρεμούν, 
εξετάζονται βάσει των ρυθμίσεων της παρούσας. 

ΚΕΦΑΛΑΙΟ Β' 

Είσοδος και διαμονή για 
βραχυχρόνια εκπαίδευση 

Άρθρο 5 

1. Σε πολίτες τρίτων χωρών, οι οποίοι έχουν γίνει δε¬ 
κτοί για φοίτηση σε Σχολές Εκπαίδευσης, στις οποίες 
λειτουργούν τμήματα για την εκπαίδευση χειριστών, 
μηχανικών και μελών πληρώματος θαλάμου επιβατών 
αεροσκαφών, οι οποίες λειτουργούν με έγκριση της Υπη¬ 
ρεσίας Πολιτικής Αεροπορίας, εφόσον η διάρκεια της 
εκπαίδευσης δεν υπερβαίνει τους έξι (6) μήνες, δύναται 
να χορηγηθεί από τις αρμόδιες ελληνικές διπλωματικές 
ή έμμισθες Προξενικές Αρχές εθνική θεώρηση εισόδου 
(τύπου ϋ) για βραχυχρόνια εκπαίδευση που επιτρέπει τη 
διαμονή για το χρονικό διάστημα που απαιτείται μέχρι 
την ολοκλήρωση της εκπαίδευσης. 

2. Η εθνική θεώρηση εισόδου (τύπου ϋ) χορηγείται, 
κατά περίπτωση, για την παρακολούθηση εκπαιδευτικών 
προγραμμάτων των Σχολών Εκπαίδευσης της προηγου- 
μένης παραγράφου, όπως: 

• Ικανότητα νυχτερινής πτήσης 

• Απόκτηση ικανότητας τύπου 

• Ειδικότητα εκπαιδευτή 

• Σεμινάριο εξεταστών 

• Σχολείο μετατροπής πτυχίων 

• Επικύρωση ή ανανέωση πτυχίου 

• Συμπλήρωση ωρών πτήσης. 

Οι προαναφερόμενες Σχολές ενημερώνουν σχετικά 
τους υποψήφιους σπουδαστές. 

3. Στους εισερχόμενους με εθνική θεώρηση πολίτες 
τρίτων χωρών, βάσει του παρόντος άρθρου, δεν μπορεί, 
κατά το χρόνο ισχύος της, να χορηγηθεί άδεια διαμονής 
οποιοσδήποτε κατηγορίας. 

Επίσης, σε περίπτωση ολοκλήρωσης όλων των σπου¬ 
δών πριν από τη λήξη της ανωτέρω εθνικής θεώρησης, 
ο σπουδαστής ενημερώνει τη Σχολή για την ημερομη¬ 
νία οριστικής αναχώρησής του από την Ελλάδα. Στη 
συνέχεια η Σχολή υποχρεούται να ενημερώνει άμεσα 
σχετικώςτην αρμόδια ελληνική διπλωματική ή έμμισθη 
Προξενική Αρχή προκειμένου να προβαίνει σε ανάκληση 
(ι-θνοΚθ) της θεώρησης, εφόσον θα έχει εκλείψει ο αρχι¬ 
κός λόγος για τον οποίο αυτή χορηγήθηκε. 

Άρθρο 6 

Δικαιολογητικά για τη χορήγηση εθνικής 
θεώρησης εισόδου για βραχυχρόνια εκπαίδευση 

1. Καθορίζουμε, πέραν των γενικών δικαιολογητι- 
κών, όπως αυτά ισχύουν κάθε φορά, σύμφωνα με την 
υπ'αριθμ. Φ3497.3/ΑΠ24245/28.5.2014 απόφαση του 


Υπουργού Εξωτερικών [ΑΊ820], τα απαιτούμενα ειδι¬ 
κά δικαιολογητικά για τη χορήγηση των θεωρήσεων 
εισόδου του άρθρου 5 της παρούσης για βραχυχρόνια 
εκπαίδευση ως κατωτέρω: 

α) Θεωρημένο αντίγραφο από την Υπηρεσία Πολιτικής 
Αεροπορίας της απόφασης έγκρισης λειτουργίας της 
Σχολής Εκπαίδευσης, στην οποία έχει εγγράφει ο πολίτης 
τρίτης χώρας. 

β) Βεβαίωση της Σχολής Εκπαίδευσης, από την οποία 
θα προκύπτει το εκπαιδευτικό πρόγραμμα, η προβλε- 
πόμενη διάρκεια αυτού, η ημερομηνία έναρξης του και 
το ύψος των διδάκτρων. 

γ) Βεβαίωση της Σχολής Εκπαίδευσης ότι ο υποψήφιος 
σπουδαστής πληροί τις προϋποθέσεις για να γίνει δεκτός 
από εκάστη Σχολή. 

δ) Βιογραφικό σημείωμα (ςυιτίευίυιη νίΐΒθ) του υπο¬ 
ψήφιου σπουδαστή, καθώς και του προσώπου που τυ¬ 
χόν αναλαμβάνει τα έξοδα σπουδών και διαβίωσης του 
υποψηφίου σπουδαστή στην Ελλάδα, καθώς και κάθε 
σχετικό αποδεικτικό στοιχείο (βεβαιώσεις ετησίων απο¬ 
δοχών ή εξάμηνη κίνηση τραπεζικών λογαριασμών κ.α.) 

Οι ελληνικές διπλωματικές ή έμμισθες Προξενικές 
Αρχές πριν την έκδοση εθνικής θεώρησης εισόδου, 
αποστέλλουν, άμεσα, τις αιτήσεις των πολιτών τρίτων 
χωρών στις αρμόδιες υπηρεσίες για τον απαραίτητο 
έλεγχο ασφαλείας, οι οποίες γνωμοδοτούν σχετικά, προς 
τις αρμόδιες Προξενικές Αρχές. 

Οι εν λόγω αιτήσεις πρέπει να έχουν υποβληθεί το 
αργότερο έξι (6) μήνες πριν από την έναρξη εκάστου 
προγράμματος σπουδών. 

ε) Μετά την ολοκλήρωση του ελέγχου ασφάλειας και 
πριν από την έκδοση της θεώρησης εισόδου, η αρμόδια 
ελληνική διπλωματική ή έμμισθη Προξενική Αρχή καλεί 
τον υποψήφιο σπουδαστή να προσκομίσει κυρωμένο 
αντίγραφο εξοφλητικής απόδειξης του συνολικού ύψους 
των διδάκτρων. 

στ) Παράβολο ύψους 150 ευρώ. 

Άρθρο 7 

Είσοδος και παραμονή για βραχυχρόνια 
εκπαίδευση που δεν περιλαμβάνει εκπαίδευση 
αέρος 

1. Επιτρέπεται η είσοδος και παραμονή στη χώρα με 
τουριστική θεώρηση (τύπου 0), σύμφωνα με τα οριζό¬ 
μενα στον Κανονισμό (ΕΚ) αριθμ. 810/2009 του ΕΚ και 
του Συμβουλίου για τη θέσπιση Κοινοτικού Κώδικα θεω¬ 
ρήσεων, για χρονικό διάστημα, το οποίο δεν υπερβαίνει 
τις 90 ημερολογιακές ημέρες, σε πολίτες τρίτων χωρών, 
οι οποίοι έχουν γίνει δεκτοί για φοίτηση σε Σχολές Εκ¬ 
παίδευσης, στις οποίες λειτουργούν τμήματα για την εκ¬ 
παίδευση χειριστών, μηχανικών και μελών πληρώματος 
θαλάμου επιβατών αεροσκαφών, οι οποίες λειτουργούν 
με έγκριση της Υπηρεσίας Πολιτικής Αεροπορίας, εφό¬ 
σον το πρόγραμμα δεν περιλαμβάνει εκπαίδευση αέρος, 
με ευθύνη της κατά περίπτωση Σχολής. 

Τα ανωτέρω ισχύουν και για τις περιπτώσεις πολιτών 
τρίτων χωρών, οι οποίες περιλαμβάνονται στο Παράρτη- 

μα II του Κανονισμού (ΕΚ) 539/2001 και απαλλάσσονται 
απάτην υποχρέωση θεώρησης. 

2. Είναι, επίσης, δυνατή η χορήγηση της ανωτέρω 
θεώρησης εισόδου (τύπου Ζ) σε πολίτες τρίτων χωρών 
για τη συμμετοχή τους σε επίγειες εξετάσεις, οι οποίες 
συνιστούν προϋπόθεση για την παρακολούθηση εκπαι¬ 
δευτικών προγραμμάτων στις Σχολές Εκπαίδευσης, οι 
οποίες λειτουργούν με έγκριση της Υπηρεσίας Πολιτικής 
Αεροπορίας. Στις εξετάσεις αυτές δεν συμπεριλαμβάνο- 
νται εξετάσεις αέρος. Για την ανωτέρω περίπτωση υπο¬ 
βάλλεται και σχετική βεβαίωση της Σχολής Εκπαίδευσης, 
θεωρημένη από την Υπηρεσία Πολιτικής Αεροπορίας. 

Κατά τη χορήγηση θεωρήσεων του παρόντος άρθρου, 
θα αναγράφεται στο πεδίο «Παρατηρήσεις» ο λόγος για 
τον οποίο αυτές χορηγήθηκαν. 

Απάτην έναρξη ισχύος της παρούσας παύει να ισχύει 
η με αριθμό 49122/30.9.2014 (ΦΕΚΒ'2657) κοινή υπουρ¬ 
γική απόφαση. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 2018 

